ઉકાઈ કાકરાપાર નહેરમાં મોટાપાયે કામ કરવામાં આવ્યું હતું. જેના કારણે નહેરમાં પાણી પુરવઠો છોડાયો ન હતો. આ ઉપરાંત વરસાદ ઓછો થવાને કારણે ડેમમાં પાણીની આવક ઓછી રહી હતી. જેના કારણે ચાલુ વર્ષે ડાંગરને પાણી આપવામાં આવ્યું ન હતું. ફક્ત શેરડી માટે જ પાણીની વ્યવસ્થા કરાઈ હતી. હાલ પાણીનું રોટેશન શરૂ થતા નહેરમાં પાણી આવવાના કારણે નવસારીના દુધિયા તળાવમાં પણ પાણીનો પુરવઠો વધ્યો હતો.